**„Licitre fel!”**

Ha büszke vagy arra, hogy a Kincsesbányai Általános Iskola diákja voltál, csatlakozz kezdeményezésünkhöz!

Ha Te is kazinczys voltál, és Neked is fontos az iskola jövője, jelentkezz!

Ha te is ebbe a suliba jártál, és szeretnéd, hogy a fiad vagy az unokád is itt tanuljon, támogasd az ügyet!

Ha Te is tenni szeretnél, vagy kíváncsi vagy a részletekre, esetleg van egy jó ötleted, olvasd el a tájékoztatót és kattints az alábbi linkre:

<http://sport.vatera.hu/jateksportok/egyeb/scheffield_united_mez_eredeti_alairasokkal_2097830780.html>

**Tájékoztató**

Fejünkbe vettük, mi, kazinczysok, hogy a kívülről gyönyörűen felújított iskolát belülről is széppé varázsoljuk. Már sok apró lépést tettünk, és rengeteg munkát végeztünk az ügy érdekében, de van még teendőnk.

Megújult a tornaterem, szépek az osztályok, az aulák és a folyosók nagy része is.

Sajnos, a vizesblokkokra nem vagyunk büszkék. Sok-sok pénz szükséges a felújításukhoz, hiszen a tönkrement csatornarendszer cseréjével kellene kezdenünk. A burkolással és az új szaniterekkel együtt több milliós lesz a beruházás.

Ki hinné, hogy amit eddig önerőből, széleskörű összefogással tettünk, több mint 20 millió forintba került. Töretlenül bízunk a folytatásban. Figyeljük a pályázatokat, de addig is „Licitre fel”!

Új kezdeményezésként olyan „relikviákat” bocsátunk licitre, melyeknek van kazinczys kötődésük. Vagy volt kazinczys diák ajánlotta fel azokat jótékony célra, vagy országos hírnevet szerzett diákunk kézjegyével látta el, s ettől lett értékes.

Ha csatlakozni akarsz a kezdeményezéshez, több dolgot is tehetsz.

Licitálj a neked tetsző relikviára, hogy a befolyt összeget fordíthassuk az iskola felújítására. Vagy ha már híres lettél, felajánlhatsz egy kézjegyeddel ellátott tárgyat, hogy bővítsük a relikviákat.

Ha van bármilyen jó ötleted, megírhatod nekünk, szívesen vesszük véleményedet.

Ímél címünk: [kazyf@freemail.hu](mailto:kazyf@freemail.hu) A licit elérhető a <http://sport.vatera.hu/jateksportok/egyeb/scheffield_united_mez_eredeti_alairasokkal_2097830780.html> linken

Köszönettel:

Lelkes Kazinczysok